
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2016. gada 20. septembra noteikumos Nr. 618 "Tiesu informatīvās sistēmas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Attīstības plānošanas dokuments
Apraksts
Digitālās transformācijas pamatnostādņu 4.4.5.1. rīcības apakšvirziens: Izmeklēšanas un tiesvedības procesa tālāka digitalizācija, lai izveidotu vienotu un efektīvu tiesvedības elektronisko procesu, samazinot tiesvedības termiņus un nodrošinot informācijas pieejamību un atklātību.
Izstrādes pamatojums
Tiesību akts / Ministru Prezidenta rezolūcija
Apraksts
Satversmes tiesas likuma 20.1 panta otrā daļa ietver deleģējumu Ministru kabinetam noteikt minimālo Tiesu informatīvajā sistēmā par Satversmes tiesas procesu iekļaujamās informācijas apjomu.
1.2. Mērķis
Mērķa apraksts
Noteikumu projekts "Grozījumi Ministru kabineta 2016. gada 20. septembra noteikumos Nr. 618 "Tiesu informatīvās sistēmas noteikumi"" (turpmāk – noteikumu projekts) paredz grozījumus sakarā ar elektroniskās lietas ieviešanu. Tādējādi personas, kuru datus apstrādā elektroniskās lietas ietvaros, tiks informētas par apstrādāto datu apjomu. Grozījumi noteic, kāds informācijas apjoms par elektroniskā formātā tiesā ienākušajām lietām tiek atspoguļots Tiesu informatīvajā sistēmā, kā arī precizēta informācijas izmantošanas kārtība.
Spēkā stāšanās termiņš
01.06.2026.
Pamatojums
Spēkā stāšanās datums saistīts ar grozījumu Satversmes tiesas likumā spēkā stāšanos.
1.3. Pašreizējā situācija, problēmas un risinājumi
Pašreizējā situācija
Šobrīd noteikumi reglamentē to datu apjomu, kas ir jāiekļauj Tiesu informatīvajā sistēmā par civillietām, krimināllietām, administratīvo pārkāpumu lietām un administratīvām lietām, kad lietas tiesā tiek vestas papīra formātā.
Atbilstoši E-lietas uzraudzības padomes vairākiem lēmumiem, kā arī Digitālās modernizācijas tematiskās komitejas 2025. gada 28. oktobra sēdes lēmumam, Satversmes tiesa tiks integrēta vienotajā e-lietas arhitektūrā. Satversmes tiesa sadarbībā ar Tiesu administrāciju ir veikušas Satversmes tiesas biznesa procesa ieviešanas TIS2 tehnisko un organizatorisko izvērtējumu, kā arī ir atbalstīta finansējuma piešķiršana aktivitātes īstenošanai.
2026. gada 22. janvārī pieņemti grozījumi Satversmes tiesas likumā, kas ietver deleģējumu Ministru kabinetam noteikt minimālo Tiesu informatīvajā sistēmā par Satversmes tiesas procesu iekļaujamās informācijas apjomu.
Problēmas un risinājumi
Problēmas apraksts
Līdz ar e-lietas ieviešanu Tiesu informatīvā sistēma datu apmaiņa izmanto e-lietas platformu. Elektroniskas lietas gadījumā daļa datu Tiesu informatīvajā sistēmā (tiesvedības informācijas reģistrēšanas risinājuma tiesu darba vajadzībām izpratnē) tiek iekļauta no citām informācijas sistēmām, līdz ar to par šo datu kvalitāti un integritāti ir atbildīga attiecīgā iestāde, no kuras pamatdarbības informācijas sistēmu dati tiek kopīgoti. Piemēram, krimināllietas un kriminālprocesuālie materiāli e-krimināllietas formā tiesā tiek saņemti no Prokuratūras informācijas sistēmas (turpmāk – PROIS), savukārt administratīvo pārkāpumu lietas materiāli elektroniskas lietas formā tiesās tiek saņemti no Administratīvo pārkāpumu procesa atbalsta  sistēmas (turpmāk - APAS).
Risinājuma apraksts
Ministru kabineta 2016. gada 20. septembra noteikumos Nr. 618 “Tiesu informatīvās sistēmas noteikumi” nepieciešami saturiski grozījumi, precizējot tiesu informācijas sistēmas struktūru un nošķirot tiesvedības informācijas reģistrēšanas risinājumu tiesu darba vajadzībām no datu aprites risinājuma e-lietas portālā un e-lietas platformas, kas ir vairāku tehnoloģisku risinājumu un rīku kopums jeb modulis, kas nodrošina datu izplatīšanu.
Grozījumu projekts paredz papildināt noteikumus ar 4.1 punktu, kurā atrunāts, ka Tiesu informatīvās sistēmas savietojamību ar citām informācijas sistēmām, nodrošina e-lietas platformas komponente elektronisko lietu katalogs. Vienlaikus papildināts arī noteikumu 19. un 20. punkts, paredzot iespēju arī šajos gadījumos izmantot datu aprites risinājumu e-lietas portālā un e-lietas platformu. 
Norādāms, ka e-lietas platformas nodrošināšanai nepieciešamo apstrādājamo e-lietas datu apjomu, personas identifikācijas nosacījumus, datu glabāšanas noteikumus un apstrādes kārtību detalizētāk regulē uz Procesu norises elektroniskā vidē valsts platformas likumā ietvertā deleģējuma pamata izstrādātie Ministru kabineta 2022. gada 5. aprīļa noteikumi Nr. 217 “E-lietas platformas datu apstrādes noteikumi”. 
Noteikumu 12. punkts regulē, kāda informācija tiek iekļauta Tiesu informatīvajā sistēmā par administratīvo pārkāpumu lietām, ievērojot, ka kopš Administratīvās atbildības likuma spēkā stāšanas ir mainīta administratīvā pārkāpuma procesa izskatīšanas kārtība. Līdz ar to veikti papildinājumi reģistrējamo datu apjomā, piemēram, norādot pieņēmēju, jo atbilstoši Administratīvās atbildības likumam lēmumu pieņem amatpersona, nevis iestāde.
Tāpat attiecīgi grozījumi veikti noteikumu 16. punktā, nosakot, ka informāciju par administratīvā pārkāpuma lietām tiesa saņem un sistēmā iekļauj no APAS, nevis no Sodu reģistra, kā tas bijis iepriekš.
Vienlaikus norādāms, ka šobrīd APAS nav piemērota Administratīvās atbildības likuma 19. nodaļā paredzēto lietu kategoriju izskatīšanai, tādēļ informāciju par šo kategoriju lietām tiesu informācijas sistēmā ievada tiesā. Vienlaikus ir plānots, ka šo informāciju tiesa saņems no VAS “Ceļu satiksmes drošības direkcija” pārziņā esošā Transportlīdzekļu un to vadītāju valsts reģistra. Ievērojot minēto noteikumos iekļauts pārejas periods līdz 2027. gada 1. martam integrācijas ar Transportlīdzekļu un to vadītāju valsts reģistru pilnveidei.
Problēmas apraksts
Saskaņā ar likuma “Par tiesu varu” 2018. gada 25. oktobra grozījumiem, ar 2019. gada 1. jūniju, zemesgrāmatu nodaļas priekšnieka amats no likuma ir izslēgts.
Risinājuma apraksts
No noteikumiem paredzēts svītrot, ka informācijas iekļaušanu sistēmā nodrošina rajona (pilsētas) tiesas zemesgrāmatu nodaļas priekšnieks.
Problēmas apraksts
Kriminālprocesa likuma 12.panta ceturtajā daļa paredzētas izmaiņas nosakot, ka personas identificējošie dati ir personas vārds, uzvārds, personas kods vai identifikācijas numurs, bet, ja tāda nav, — dzimšanas datums un vieta.
Risinājuma apraksts
Veicamas saturiska rakstura izmaiņas noteikumu 8.2.2.2. apakšpunktā attiecībā uz fizisku personu identificējošiem datiem, paredzot, ka personai, kurai nav Latvijas Republikā piešķirta personas koda,  norāda dzimšanas datumu un vietu. Datu apstrādes pamatojums izriet no Kriminālprocesa likuma 12.panta ceturtās daļas.
Problēmas apraksts
Atbilstoši noteikumu 8.11.5. apakšpunktam Tiesu informatīvajā sistēmā par tiesā izskatāmām lietām un materiāliem iekļauj informāciju par nolēmumu, norādot nolēmuma datni, ja nolēmums pieņemts atsevišķa procesuāla dokumenta veidā. Šāds tiesību normas regulējums nav precīzs, jo paredz informācijas, nevis pašas datnes iekļaušanu.
Risinājuma apraksts
Lai novērstu praksē konstatēto atšķirīgo izpratni par normas iztulkošanu, tiesību norma precizēta, dzēšot 8.11.5. apakšpunktu un izveidojot jaunu 8.11.1 punktu, kas skaidri  noteic, ka Tiesu informatīvajā sistēmā tiek pievienoti tiesu nolēmumi, tajā skaitā nolēmumi, kas pieņemti atsevišķa procesuālā dokumenta veidā.
Problēmas apraksts
Saistībā ar 2019. gada 20. jūnija Eiropas Parlamenta un Padomes Direktīvas (ES) 2019/1151, ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās (turpmāk – Digitalizācijas Direktīva), normu par diskvalificētajiem direktoriem transponēšanas problemātiku, kas saistīta ar soda ilguma norādīšanu Sodu reģistrā, 2022. gada 24. janvāra Tieslietu ministrijas Vadības komiteja (prot. Nr. 3 2 §) 1. punktā uzdeva Tiesu sistēmas politikas departamentam sadarbībā ar Krimināltiesību departamentu izvērtēt, kurš ievadīs informāciju notiesātajam piemērotā soda sākuma un beigu datumu un vai ir nepieciešami grozījumi normatīvajā regulējumā.
Risinājuma apraksts
Minētais jautājums tika vērtēts Tieslietu ministrijas pastāvīgajā Krimināllikuma darba grupā (turpmāk – darba grupa), skatot jautājumu par sodu saskaitīšanu un iespējamām izmaiņām Krimināllikuma 50., 51. un 52. pantā. Darba grupa secināja, ka nav atbalstāma notiesātajam piemērotā soda sākuma un beigu datuma norādīšana pašā tiesas nolēmumā, jo šāda atzīme tiesas nolēmumā radītu jaunu saturu, kas tiktu pakļauts nelietderīgai pārsūdzībai, tādējādi papildus noslogojot tiesas sistēmu. Turklāt tika secināts, ka uz nolēmuma taisīšanas brīdi tiesas nolēmums nav vēl spēkā, proti, ir paredzēts termiņš tā pārsūdzēšanai. Tikai stājoties spēkā tiesas nolēmumam, ir iespējams veikt precīzu aprēķinu par notiesātajam piemērotā soda sākuma un beigu datumu. Darba grupas ieskatā šādu atzīmi pēc nolēmuma spēkā stāšanās var veikt tiesas darbinieks Tiesu informatīvajā sistēmā. Šādas atzīmes izdarīšana netiktu pakļauta pārsūdzībai, kā arī neprecizitātes gadījumā, būtu viegli labojama, proti, tiesneša palīgam konsultējoties ar tiesnesi, soda izpildes iestādi un Iekšlietu ministrijas Informācijas centru. 
Ar noteikumu projektu veikti grozījumi noteikumu 10. punktā, papildinot 10.7.2.apakšpunktu, ka Tiesu informatīvajā sistēmā par krimināllietām papildus iekļauj informāciju par notiesātajam piemērotā soda sākuma un beigu datumu. Attiecīgi Tiesu informatīvajā sistēmā veicami papildinājumi ar atbilstošiem obligāti aizpildāmiem laukiem.
Problēmas apraksts
Ņemot vērā, ka Satversmes tiesai tiek izveidota īpaši pielāgota darba vieta Tiesu informatīvās sistēmas jaunajā tehnoloģiskajā platformā, ir nepieciešams arī noregulēt šajā darba vietā iekļaujamo minimālo informācijas apjomu. Ņemot vērā specifisko Satversmes tiesas tiesvedības procesu, ir nepieciešams definēt papildu informāciju, kas tiks iekļauta un apstrādāta Tiesu informatīvajā sistēmā.
Risinājuma apraksts
Noteikumu projektā ir iekļauts jauns 12.1 punkts, kas noteic papildu vispārīgajai Tiesu informatīvajā sistēmā ievadāmajai informācijai par lietu arī specifisku tieši Satversmes tiesas elektroniskajai lietai nepieciešamo minimālo informācijas apjomu.
Problēmas apraksts
Noteikumu III nodaļā “Sistēmas izmantošanas kārtība” ir izšķirami trīs dažādi sistēmas izmantošanas gadījumi. Pirmais minēts noteikumu 17. punktā un ir attiecināms uz tiesnešiem un tiesu darbiniekiem.
Otrais regulēts noteikumu 18. un 19. punktā un attiecināms uz valsts vai pašvaldību iestādēm, kurām informācija no sistēmas nepieciešama savu normatīvajos aktos noteikto funkciju veikšanai, konkrētāk, izmanto speciālu darba vietu e-lietas portālā. 
Šobrīd Noteikumu III. nodaļā, 18. punktā ir norma, kas nosaka, ka valsts vai pašvaldības iestādei informācijas saņemšanai ir nepieciešams sistēmas pārzinim iesniegt iesniegumu ar pamatojumu, kādu funkciju veikšanai ir nepieciešama sistēmā iekļautā informācija. Praksē redzams, ka iestādes atšķirīgi interpretē minēto noteikumu pamatot pieprasītās informācijas nepieciešamību, bieži aprobežojoties tikai ar norādi uz veicamo funkciju. Nepietiekami pamatota iesnieguma dēļ iestāde informāciju var nesaņemt vispār vai sistēmas pārzinim un iestādei ir jāiegulda papildu laiks un resursi iesnieguma precizēšanai un atkārtotai izskatīšanai. Minētais norāda uz nepilnīgu regulējumu sistēmā iekļautās informācijas pieprasīšanā un izsniegšanā valsts un pašvaldību iestādēm.
Tāpat šobrīd noteikumu 18. punkts paredz, ka jāslēdz vienošanās. Šādu vienošanos slēgšana un saskaņošana ievērojami pagarina iestāžu sadarbības uzsākšanas laiku, kā arī ir administratīvs slogs gan pašām iestādēm, gan to augstākām iestādēm.
 
Risinājuma apraksts
Ņemot vērā likuma "Par tiesu varu" 28.6 panta sestajā daļā doto deleģējumu noteikt Tiesu informatīvās sistēmas izmantošanas kārtību, lai samazinātu iestāžu administratīvo slogu un vienkāršotu un paātrinātu valsts un pašvaldību iestādēm piekļuvi sistēmā esošai informācijai un informācijas elektroniskas aprites ieviešanu starp tiesām un valsts vai pašvaldību iestādēm vai citiem subjektiem, ar grozījumiem no noteikumu III. nodaļas tiek izslēgts nosacījums par obligātu vienošanās (starpresoru vienošanās) slēgšanu attiecībā uz noteikumu 18. punktā nosauktajiem subjektiem, vienlaikus veicamās darbības un nosacījumus nosakot noteikumos.
Lai novērstu nepilnības regulējumā sistēmā iekļautās informācijas pieprasīšanā un izsniegšanā valsts un pašvaldību iestādēm (gan uz atsevišķa pieprasījuma pamata, gan pastāvīgai piekļuvei) noteikumu 18. − 18.1 punktā iekļauti noteikumi par to, kādā veidā iesniedzams pieprasījums sistēmas pārzinim, kas jānorāda pieprasījumā un kādā apjomā informāciju izsniedz. Minētā kārtība attieksies uz jaunām sadarbībām.
Noteikumi papildināti ar 18.2 − 18.4 punktu, kuros noteikta kārtība valsts un pašvaldību iestāžu darbinieku pastāvīgas piekļuves piešķiršanai sistēmā esošai informācijai un piekļuves anulēšanai. Skaidrojam, ka fiziskas personas vārda, uzvārda un personas koda apstrāde veicama, lai sistēmas administratori varētu nodrošināt konkrētā lietotāja piekļuvi juridiskās personas darba vietai e-lietas portālā.
Noteikumu 19. punkts ir precizēts, ņemot vērā e-lietas portāla ieviešanu.
Problēmas apraksts
Noteikumu 20. punkts regulē gadījumu, kas paredz informācijas apriti starp tiesām un valsts vai pašvaldību iestādēm vai citiem subjektiem (piemēram, lai tiešsaistes datu pārraides režīmā apmainītos ar dažādu reģistru datiem). 
Risinājuma apraksts
Lai gan joprojām saglabāta prasība pēc vienošanā slēgšanas, Noteikumi papildināti ar 20.1 un 20.2 punktu, kuros noteiktas darbības, kas veicamas, lai ieviestu elektronisku informācijas apriti starp tiesām un valsts vai pašvaldību iestādēm vai citiem subjektiem.
Noteikumi papildināti arī ar 20.3 - 20.5 punktu, kuros reglamentēti datu aizsardzības jautājumi, ņemot vērā, ka sistēmā iekļautā informācija ir ierobežotas pieejamības informācija un satur arī fizisko personu datus. Minētajos punktos iekļautas prasības valsts un pašvaldības iestāžu un citu subjektu darbiniekiem izmantot no sistēmas saņemto informāciju tikai funkcijas izpildei, kādai informācija sniegta, un funkcijas izpildei nepieciešamajā apjomā, neizpaust informāciju trešajām personām, un apstrādāt informāciju, ievērojot fizisko personu datu aizsardzības normatīvo aktu prasības. Ja darbiniekiem ir pastāvīga piekļuve sistēmā iekļautai informācijai, tad iestādei vai citam subjektam būs pienākums izveidot iekšējās kontroles sistēmu, lai nodrošinātu, ka tās darbinieki informāciju izmanto atbilstoši noteikumu projektā minētajiem nosacījumiem. Noteikumu projektā netiek noteiktas konkrētas prasības iekšējās kontroles sistēmai. Tā kā informācijas saņēmēji var būt ļoti dažādu iestāžu vai cita subjekta darbinieki, tad kontroles sistēmu izveido pati iestāde vai cits subjekts, kas vislabāk pārzina savas institūcijas struktūru, darba organizāciju, esošo kārtību informācijas apstrādē u.c. faktorus, lai izveidotu optimālu un efektīvu iekšējās kontroles sistēmu, kā arī sadarbību datu incidentu gadījumos. Nepieciešamības gadījumā pēc pārziņa pieprasījuma iestādei vai citam subjektam ir jāinformē sistēmas pārzinis par izveidoto iekšējās kontroles sistēmu.
Noteikumu 20. punkts ir precizēts, ņemot vērā elektronisko lietu kataloga ieviešanu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Skar fizisko personu datu apstrādi.
Juridiskās personas
Tiesas, prokuratūras
Ietekmes apraksts
Īstenota datu apmaiņa eletroniskā vidē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Nav nepieciešams papildu finansējums.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32019L1151
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes Direktīva (ES) 2019/1151 (2019. gada 20. jūnijs), ar ko groza Direktīvu (ES) 2017/1132 attiecībā uz digitālo rīku un procesu izmantošanu sabiedrību tiesībās (Dokuments attiecas uz EEZ).
Apraksts
-
5.2. Citas starptautiskās saistības
Vai ir attiecināms?
-
5.3. Cita informācija
Apraksts
-

	Pārņemtas daļēji
Izmaiņas noteiktas attiecībā uz Tiesu informatīvo sistēmu.
	Neparedz stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Jā
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/e5758661-55c1-4e81-b2b0-a013573365bf
6.3. Sabiedrības līdzdalības rezultāti
Komentāri nav saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Tiesu administrācija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Jā
	Datu apmaiņas digitalizācija.

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Nav nepieciešams papildu finansējums. Informācijas sistēmu turētāju pienākums pamatot informācijas izmantošana un uzturēt iekšējo kontroles sistēmu izriet jau no citām tiesību normām. Piemēram, Valsts informācijas sistēmu likuma 9.pants noteic, ka datu subjektam ir tiesības saņemt no valsts informācijas sistēmas datus, kas uz to attiecas, savukārt 10. pants noteic informācijas un valsts informācijas sistēmas lietotāju identificēšana kārtību.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Tiek veicināta publisko pakalpojumu attīstība e-lietas portālā kā vienotā pakalpojumu piekļuves punktā.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Tiek veicināta Tiesu informatīvās sistēmas attīstība.
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Grozījumu projekta būtība, cita starpā, ir arī personas datu apstrāde.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

